पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में सीटी स्कैन के नाम पर मरीजों से मनमानी वसूली पर जिला प्रशासन के साथ ही अब सेहत विभाग ने सख्त रुख अपना लिया है। सीटी स्कैन सेंटरों पर हो रही लूट को गंभीरता से लेते हुए सिविल सर्जन बठिंडा डा. तेजवंत सिंह ढिल्लो एक्टिव हो गए हैं। भास्कर द्वारा इस 28 अप्रैल, 2021 काे इस मुद्दे को उठाने के दौरान शहर में सीटी स्कैन के 5 हजार रुपये तक वसूलने के मुद्दे को उठाने के बाद अब जाकर प्रशासन व सिविल अस्पताल प्रबंधन इस पर सजग हो गया है। सिविल सर्जन डा. तेजवंत सिंह ढिल्लों ने निर्देश दिया है कि कोई भी सेंटर सीटी स्कैन की जांच के लिए 2 हजार रुपये से ज्यादा वसूल नहीं सकता। उन्होंने स्पष्ट कहा है कि यदि इससे ज्यादा कोई पैसा लेता है और शिकायत मिलती है तो इस पर कार्रवाई की जाएगी।
डीसी ने जारी किए निर्देश
बठिंडा में कोरोना संक्रमण का प्रसार इस समय चरम पर है तथा इसके चलते मरीजों के सीटी स्कैन की संख्या बहुत अधिक हो चुकी है। ऐसे में सीटी स्कैन सेंटर इसमें मनमानी वसूली कर रहे हैं। सीटी स्कैन की आड़ में हो रही इस मनमानी को लेकर भास्कर द्वारा मुद्दे को गंभीरता से उठाने के बाद अब प्रशासन अपने स्तर पर कड़े कदम उठाने की तैयारी कर चुका है। कोरोना की पहचान के लिए आरटीपीसीआर के साथ ही छाती का सिटी स्कैन भी कराया जा रहा है। सिटी स्कैन की जांच में मनमाने तरीके से लिए जा रहे शुल्क पर डीसी बठिंडा द्वारा यह स्पष्ट निर्देश दिया गया है कि अगर कोई भी सीटी स्कैन सेंटर 2 हजार रुपये से अधिक फीस वसूल करता है तो उस पर कार्रवाई की जाएगी।
सरकार ने जारी की थी गाइडलाइन
सरकार द्वारा जारी गाइडलाइनों के अनुसार विभिन्न जांचों की अलग-अलग दर निर्धारित की गई हैं, लेकिन मरीजों के सीटी स्कैन के एवज में 5 हजार से अधिक शुल्क वसूल किया जा रहा है। जिला परिवार भलाई अफसर डा. गुरदीप सिंह ने बताया कि कुछ दिनों पहले सेहत विभाग को कुछ मौखिक शिकायतें व खबरों के जरिए यह जानकारी मिली कि कुछ सिटी स्कैन संचालक कोराेना मरीजों के सिटी स्कैन के लिए निर्धारित राशि से अधिक पैसे वसूल कर रहे हैं। मामले को गंभीरतापूर्वक लेते हुए सिविल सर्जन बठिंडा डा. तेजवंत सिंह ढिल्लो ने विशेष टीम गठित की हैं। वहीं प्रत्येक सिटी स्कैन संचालक कोरोना मरीजों से मात्र 2 हजार रुपए लेंगे। संचालक को रेट की लिस्ट भी सार्वजनिक करनी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn